Nariadenie Komisie (ES) č. 1285/2002
z 15. júla 2002,
ktorým sa dopĺňa príloha k nariadeniu (ES) č. 2301/97 o zápise určitých názvov do registra osvedčení o osobitných vlastnostiach uvedeného v nariadení Rady (EHS) č. 2082/92 o osvedčeniach o osobitných vlastnostiach poľnohospodárskych výrobkov a potravín (Kalakukko)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskych spoločenstiev,
so zreteľom na nariadenie Rady (EHS) č. 2082/92 zo 14. júla 1992 o osvedčeniach o osobitných vlastnostiach poľnohospodárskych výrobkov a potravín [1], najmä na jeho článok 9 ods. 1,
keďže:
(1) V súlade s článkom 7 nariadenia (EHS) č. 2082/92 postúpilo Fínsko Komisii žiadosť o zápis názvu "Kalakukko" do registra osvedčení o osobitných vlastnostiach.
(2) Označenie "zaručená tradičná špecialita" môže byť použité len pri názvoch zapísaných v tomto registri.
(3) Po uverejnení názvu uvedeného v prílohe k tomuto nariadeniu v Úradnom vestníku Európskych spoločenstiev [2] neobdržala Komisia žiadne námietky podľa článku 8 uvedeného nariadenia.
(4) V dôsledku toho by sa mal názov uvedený v prílohe zapísať do registra osvedčení o osobitných vlastnostiach a mal by byť tak podľa článku 13 ods. 2 nariadenia (EHS) č. 2082/92 v rámci spoločenstva chránený ako zaručená tradičná špecialita.
(5) Príloha k tomuto nariadeniu dopĺňa prílohu k nariadeniu Komisie (ES) č. 2301/97 [3], naposledy zmenenému a doplnenému nariadením (ES) č. 688/2002 [4],
PRIJALA TOTO NARIADENIE:
Článok 1
Názov v prílohe k tomuto nariadeniu sa dopĺňa do prílohy k nariadeniu (ES) č. 2301/97 a zapisuje sa do registra osvedčení o osobitných vlastnostiach v súlade s článkom 9 ods. 1 nariadenia (EHS) č. 2082/92.
Je chránený v súlade s článkom 13 ods. 2 uvedeného nariadenia.
Článok 2
Toto nariadenie nadobúda účinnosť dvadsiaty deň od uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 15. júla 2002